Diari Oficial de la Generalitat Valenciana


Sumari del DOGV 3464, del 30-03-1999 (1999/2643)

Informació pública del Programa de Desenvolupament d'Actuació Integrada del Programa Especial de Reforma Interior número 7, sector A, a Sagunt.
-----------------------------------------------------------------------------------------------------------------------------------------------

### Dades del document

Número de DOGV
:   3464

Data del DOGV
:   30-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2643


Organisme emissor
:   Alser, SL

Tipus de document
:   Anunci

Informació pública del Programa de Desenvolupament d'Actuació Integrada del Programa Especial de Reforma Interior número 7, sector A, a Sagunt. [1999/S2643]
  
L'entitat Alser, SL, ha formulat un Programa d'Actuació Integrada de la Unitat d'Execució, sector A, del Programa Especial de Reforma Interior número 7, segons el Pla General d'Ordenació Urbana de Sagunt, format pel document d'Avantprojecte d'Urbanització i Programa, a l'empara del que estableix l'article 48 de la Llei 6/1994, de 15 de novembre de la Generalitat Valenciana Reguladora de l'Activitat Urbanística (DOGV núm. 2.394, de 24.11.1994).
  
En aplicació del que estableix l'article 48.1.c, en relació amb l'article 46.3, ambdós de l'esmentada llei, procedeix sotmetre l'esmentat Programa amb tota la documentació annexa a informació pública, per un termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini, els interessats en aquest procediment, hi podran formular les al·legacions que els pertoquen segons dret, i també altres alternatives tècniques del Programa i, si s'escau, proposicions juridicoeconòmiques, tot això en els termes i condicions de l'esmentada Llei 6/1994, a aquest efecte qualsevol interessat podrà consultar l'expedient en la Notaria del senyor Esteban Moliner Pérez, sita en l'avinguda Sants de la Pedra, número 8, de Sagunt, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta Notaria per a obtenir còpia de l'acta de protocol·lització del Programa i documents que acompanyen a aquest, o sol·licitar que se li ensenye aquesta.
  
L'esmentada documentació, i també l'expedient administratiu, podrà ser consultat en l'Ajuntament de Sagunt els dies hàbils en idèntic horari.
  
Les al·legacions que, si s'escau, foren formulades, seran notificades a la Notaria referida i posteriorment a l'Ajuntament de Sagunt, dirigides al Servei de Planejament.
  
Així mateix, mitjançant aquest, segons allò preceptuat pel paràgraf 2 de l'article 48, en relació amb l'article 46, paràgrafs 4 i 5 de la Llei 6/1994, de 15 de novembre de la Generalitat Valenciana Reguladora de l'Activitat Urbanística, es posa en coneixement dels interessats que, durant el període de cinc dies hàbils, comptadors a partir del venciment del termini anterior, podran presentar-se les proposicions juridicoeconòmiques de les distintes alternatives, que optaran a l'adjudicació del programa; a no ser que durant els 10 primers dies de la preceptiva informació pública alguna persona es comprometera a presentar una alternativa tècnica substancialment distinta de la inicial i prestara caució d'això, en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques.
  
Aquest compromís de presentar una alternativa substancialment diferent s'haurà de notificar en la Notaria on es tramita aquest Programa i posteriorment en l'Ajuntament de Sagunt. En aquest cas, la pròrroga es farà constar en l'expedient, i s'anunciarà en el tauler d'anuncis de l'Ajuntament referit, i es comunicarà a qui per desconéixer-lo presenten pliques prematurament.
  
L'acte d'obertura de pliques tindrà lloc l'endemà hàbil a la conclusió del termini per a presentar-les, excepte si és dissabte, que s'entendrà el dia hàbil immediat posterior, i es donarà lloc a l'acte d'obertura de pliques en el Ajuntament de Sagunt.